Propozície krajskej regionálnej súťaže „...A Slovo bolo u Boha“

Miesto: Gymnázium Angely Merici, Hviezdoslavova 10, 91701 Trnava

Dátum: **12.12.2019** (štvrtok)

Prezencia: Gymnázium Angely Merici od 8:30 do 9:00 hod. na základe prihlášok.

Prihlášky: Záväzne sa treba prihlásiť do **5.12. 2019** (štvrtok) mailom na adresu valaskova@gamtt.sk (alebo poštou na adresu školy a meno Mgr. Miriam Valášková).

Súťaž a kategórie: Súťaží sa v prednese kresťanskej ***poézie a prózy***, t.j. v ***2 základných kategóriách***. Súťažiaci sú zároveň rozdelení do ***5 vekových kategórií***:

 1. kategória: **1. - 2. ročník ZŠ**

 2. kategória: **3. - 4. ročník ZŠ**

 3. kategória**: 5. -6. ročník ZŠ + 1. ročník osemročného gymnázia**

 4. kategória: **7. - 9. ročník ZŠ + 2. - 4. ročník osemročného gymnázia**

 5. kategória: **stredné školy + 5. - 8. ročník osemročného gymnázia**

Škola môže prihlásiť do súťaže *z každej kategórie* poézie a prózy len 1 súťažiaceho – víťaza školského kola.

Kritériom hodnotenia je umelecká úroveň prednesu a vhodnosť výberu ukážky. Prednes hodnotí najmenej 3-členná odborná porota.

Súťaž má postupový charakter. **Víťazi** jednotlivých kategórií postupujú **do celoslovenského kola**, ktoré sa uskutoční dňa **21.3.2020** na Spojenej škole Svätej Rodiny, Gercenova 10, Bratislava.

Štartovné: Štartovné na účastníka je **3 eurá** (poplatok je čiastočná úhrada za výdavky spojené so súťažou). Pre súťažiacich a pedagogický dozor bude zabezpečené občerstvenie, víťazom taktiež diplomy a malé vecné ceny.

Cestovné hradí vysielajúca organizácia.

**Tešíme sa na Vašu účasť.** Mgr. Jana Kuracinová

 riaditeľka GAM v Trnave

 **Hodnotiace kritériá umeleckého prednesu**

 *(Príloha Organizačného poriadku)*

 1. Účastníci súťaže si môžu zvoliť text z kresťanskej poézie, či prózy v akomkoľvek žánri, v maximálnej

 dĺžke 4 minúty pre poéziu a 5 minút pre prózu, na 2. a 3. stupni maximálne 5 minút pre poéziu a 7 minút

 pre prózu.

 2. Pri výraznom prekročení stanoveného časového limitu nemôže byť prednášajúci ocenený.

 3. Texty je treba predniesť naspamäť.

 4. Texty môžu byť ucelené, tiež úryvky, alebo montáže.

 5. K prihláške je potrebné pripojiť počítačom prepísaný text *(formát A4, okraje z každej strany 1,5 cm,*

 *písmo Times New Roman, veľkosť 14)*, v ktorého záhlaví budú uvedené nasledovné údaje: meno

 recitátora, kategória, meno autora, v prípade prekladu aj prekladateľa, názov ukážky. **Neuvádza sa**

 **názov školy recitátora.**

6. Výkony účastníkov hodnotí odborná porota.

 7. Všetci účastníci majú povinnosť zúčastniť sa slávnostného odovzdávania cien.

**DRAMATURGICKÁ PRÍPRAVA PREDLOHY**

\* vhodnosť výberu textu veku a typu recitátora

\* myšlienková a umelecká náročnosť predlohy

\* originalita a objavnosť predlohy

\* správne pochopenie obsahu a zmyslu textu

\* rozbor, členenie a úprava predlohy

\* vystihnutie žánrových a štýlových osobitostí textu

\* aktuálny výklad recitovaného textu

**TVORIVOSŤ A OSOBNOSTNÝ PRÍSTUP RECITÁTORA**

\* schopnosť vnútorného videnia a cítenia recitátora

\* schopnosť vytvorenia vzťahu, názoru a postoja k textu

\* hlasová a rečová technika recitátora

\* originalita a kultivovanosť rečového prejavu a vystupovania

\* tvorivá práca s recitátorskými výrazovými prostriedkami

\* funkčnosť použitia slovných a mimoslovných prostriedkov

\* výstavba, gradácia a pointovanie prednesu

\* miera rozumovej a citovej účasti na prednese

**PÔSOBIVOSŤ PREDNESU NA POSLUCHÁČA**

\* kontakt a adresnosť s poslucháčom

\* presvedčivosť interpretácie

\* pôsobenie recitátora ako osobnosti a originálnosť jeho výkonu.